b'\n_START_ARTICLE_\nGosenica (Kosma\xc4\x8d)\n_START_PARAGRAPH_\nGosenica je novela slovenskega avtorja Cirila Kosma\xc4\x8da, ki spada v obdobje socialnega realizma, \xc4\x8das med 2. svetovno vojno. Pesnik jo je napisal v spominu na \xc5\xbeivljenje v je\xc4\x8di, tako da opisuje jetni\xc5\xa1ko \xc5\xbeivljenje. Iz\xc5\xa1la je v zbirki V gaju \xc5\xbeivljenja in je edina novela v tej zbirki, ki se dogaja v tujini.\n_START_SECTION_\nO noveli\n_START_PARAGRAPH_\nV noveli Gosenica se pojavlja kar nekaj motivov, ki imajo funkcijo simbola - npr. gosenica, ki \xc5\xbere liste, zelena mladika na drevesu, bel konj na zelenem travniku in zadnji list na mladiki. Simbol je znamenje, podoba, stvar, ki ka\xc5\xbee na nek vi\xc5\xa1ji smisel; poleg svojega osnovnega pomena, ki ga takoj prepoznamo, ima tudi \xc5\xa1e druga\xc4\x8den, vi\xc5\xa1ji pomen. Tako bel konj na zelenem travniku ni samo bel konj na zelenem travniku, ampak je tudi podoba svobode._NEWLINE_Gosenica, kostanjevi listi in nevihta/ vihar so simboli za Italijo (okupatorka), Slovenijo in vojno._NEWLINE_S to novelo je \xc5\xbeelel prikazati, da se bo Slovenija osvobodila Italije s pomo\xc4\x8djo vojne.\n_START_SECTION_\nSlog pisanja\n_START_PARAGRAPH_\nV noveli Gosenica, avtorja Cirila Kosma\xc4\x8da se pojavlja premi govor in dialog, zasledimo pa tudi tuji jezik ter nare\xc4\x8dje.'